stanford-oval/wikipedia huggingface dataset:
Here with Me
מיקומי שיא

|   ‏‏‏  מצעדים ודירוגים (2000–2001)> מדינה |   ‏‏‏  מצעדים ודירוגים (2000–2001)> מצעד |   ‏‏‏  מצעדים ודירוגים (2000–2001)> מיקום שיא |   ‏‏‏  מצעדים ודירוגים (2000–2001)>  |
| --- | --- | --- | --- |
|  אוסטריה | Ö3 אוסטריה טופ 40‏ | 9 |  |
|  אוסטרליה | מצעד הסינגלים האוסטרלי | 52 |  |
|  אירופה | אירופה הוט 100 | 10 |  |
|  איטליה | מצעד הסינגלים האיטלקי | 35 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | – |  |
|  ארצות הברית | מצעד השירים מתחת להוט 100 | 16 |  |
|  ארצות הברית | מצעד 40 השירים למבוגרים | 21 |  |
|  גרמניה | GfK – טופ 100 | 16 |  |
|  דנמרק | היטליסטן | 12 |  |
|  הולנד | מצעד 40 הסינגלים ההולנדיים | 14 |  |
|  הולנד | מצעד 100 הסינגלים ההולנדיים | 22 |  |
|  הונגריה | Rádiós Top 40 | 5 |  |
|  הממלכה המאוחדת | מצעד הסינגלים הבריטי | 4 |  |
|  ולוניה | אולטראטופ 40 | 25 |  |
|  נורווגיה | VG-lista | 8 |  |
|  ניו זילנד | המצעד הניו זילנדי הרשמי | 3 |  |
|  ספרד | PROMUSICAE | 7 |  |
|  סקוטלנד | מצעד הסינגלים הסקוטי | 4 |  |
|  פורטוגל | מצעד הסינגלים הפורטוגזי | 2 |  |
|  פינלנד | המצעדים הפיניים הרשמיים | 6 |  |
|  פלנדריה | אולטראטופ 50 | 7 |  |
|  צרפת | SNEP | 4 |  |
|  קנדה | קנדה הוט 100 | 23 |  |
|  שוודיה | סוורייטופליסטן | 19 |  |
|  שווייץ | המצעד השווייצרי | 6 |  |
|   ‏‏‏  מצעדי סוף שנה (2001)> מדינה |   ‏‏‏  מצעדי סוף שנה (2001)> מצעד |   ‏‏‏  מצעדי סוף שנה (2001)> מיקום שיא |   ‏‏‏  מצעדי סוף שנה (2001)>  |
| --- | --- | --- | --- |
|  אירופה | אירופה הוט 100 | 39 |  |
|  אירלנד | מצעד הסינגלים האירי | 80 |  |
|  גרמניה | GfK – טופ 100 | 84 |  |
|  הממלכה המאוחדת | מצעד הסינגלים הבריטי | 48 |  |
|  ולוניה | אולטראטופ 40 | 94 |  |
|  ניו זילנד | המצעד הניו זילנדי הרשמי | 13 |  |
|  פלנדריה | אולטראטופ 50 | 36 |  |
|  צרפת | SNEP | 34 |  |
|  קנדה | קנדה הוט 100 | 106 |  |
|  שווייץ | המצעד השווייצרי | 44 |  |
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | פלטינה | 600,000 |
סיכום
| בכל העולם | — | 600,000 |
היסטוריית יציאות לאור

| אזור | תאריך יציאה | פורמטים | חברת תקליטים | מקור |
| --- | --- | --- | --- | --- |
| ארצות הברית | 17 במאי 1999 | רדיו רוק מודרני • רדיו טריפל איי | אריסטה |  |
| ארצות הברית | 29 ביוני 1999 | רדיו להיטים עכשוויים | אריסטה |  |
| הממלכה המאוחדת | 12 בפברואר 2001 | תקליטור | אריסטה • BMG • צ'יקי |  |
| אוסטרליה | 11 ביוני 2001 | תקליטור | אריסטה • BMG • צ'יקי |  |
גרסתה של שרה ברייטמן

"Here with Me" (בעברית: "כָּאן יַחַד אִתִּי") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השביעי שלה, La Luna. השיר יצא לאור בשנת 2001, כסינגל הרביעי והאחרון מתוך האלבום, על ידי חברות התקליטים איסט וסט רקורדס ואנג'ל רקורדס. הוא מעין גרסת כיסוי של השיר המקורי.
גרסת הכיסוי צורפה למהדורה האירופאית של La Luna, כמו גם למהדורה האמריקאית.
גרסתה של שרה ברייטמן > רקע וכתיבה

השיר "Here with Me" בוצע והוקלט עשרות פעמים במרוצת השנים, על ידי מוזיקאים שונים ברחבי העולם. בין 1999–2000 הקליטה ברייטמן את אלבום האולפן השביעי שלה, La Luna, במסגרתו החליטה להקליט גרסה משלה ל-"Here with Me". לצד גרסת כיסוי זו, הקליטה מחדש שירים נוספים במסגרת האלבום.
פרק זמן לצאתה, עלתה גרסתה של ברייטמן לספוטיפיי, שם הצליחה לצבור רבע מיליון השמעות.
גרסתה של שרה ברייטמן > הצלחה מסחרית

"Here with Me" זכה להצלחה בעולם ובוצע על ידי ברייטמן במהלך מספר הופעות, ביניהן בתוכנית הטלוויזיה, Programa Livre.
אף על פי שיצא כסינגל, לא ביצעה אותו ברייטמן במהלך סיבוב ההופעות "La Luna World Tour", שאירע בין 2000–2001.
גרסתה של שרה ברייטמן > מיקומי שיא

|   ‏‏‏  מצעדים ודירוגים (2000–2001)> מדינה |   ‏‏‏  מצעדים ודירוגים (2000–2001)> מצעד |   ‏‏‏  מצעדים ודירוגים (2000–2001)> מיקום שיא |   ‏‏‏  מצעדים ודירוגים (2000–2001)>  |
| --- | --- | --- | --- |
|  ארצות הברית | בילבורד הוט 100 | – |  |
גרסתה של שרה ברייטמן > היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 2001 | תקליטור • הורדה דיגיטלית | איסט וסט • אנג'ל |  |
הפארק הלאומי הוהה טאוארן

| --- | --- |

 מידע כללי
 תאריך הקמה:  1981
 נתונים ומידות
 שטח:  1,856 קמ"ר
 גובה ממוצע:  2,944 מ' 
 מיקום
 מדינה:  אוסטריה
 מיקום:  זלצבורג, קרינתיה, טירול 
 קואורדינטות:  47°08′08″N 12°19′31″E﻿ / ﻿47.13556°N 12.32529°E﻿ / 47.13556; 12.32529
 hohetauern.at
  (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריההוהה טאוארן(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.הוהה טאוארן(למפת קרינתיה רגילה) קלגנפורט פילאך וולפסברג שפיטל אן דר דראו פלדקירכן אין קרנטן זלצבורג שטיריה סלובניה איטליה טירולהוהה טאוארן(למפת קרינתיה מוגדלת) קלגנפורט פילאך וולפסברג שפיטל אן דר דראו פלדקירכן אין קרנטן זלצבורג שטיריה סלובניה איטליה טירולהוהה טאוארן 
 
הפארק הלאומי הוהה טאוארן (בגרמנית: Nationalpark Hohe Tauern) הוא הפארק הלאומי הגדול ביותר באוסטריה ובאזור רכס הרי האלפים ואחד משמורות הטבע הגדולות ביותר במרכז אירופה.
היסטוריה

הפארק נוסד בשנת 1981. הוא משתרע על פני כ-1,856 קמ"ר ונמצא בשטחן של שלוש ממדינות אוסטריה: זלצבורג, טירול וקרינתיה.
בשטח הפארק נמצאים מספר פסגות הרים אשר בגובה של מעל ל-3,000 מטר, כולל הר גרוסגלוקנר (3,798 מטרים), אשר הוא הפסגה הגבוהה ביותר באוסטריה.
בתחום הפארק ישנם אלפי מינים של בעלי חיים וצמחים.
הפארק מהווה יעד תיירותי פופולרי. האטרקציות המרכזיות של הפארק הלאומי כוללות, בנוסף לפסגות ההרים, גם את מפלי קרימל וגולינג והערוץ הצר ליכטנשטיינקלאם. בנוסף ישנם גם מספר רב של מסלולי הליכה פופולריים ברחבי הפארק.
ולרי חרלמוב

ולרי בוריסוביץ' חַרְלָמוֹב (ברוסית: Валерий Борисович Харламов;‏ 14 בינואר 1948 – 27 באוגוסט 1981) היה שחקן הוקי קרח סובייטי בעמדת חלוץ אגף שמאלי, מהכוכבים הגדולים של צסק"א מוסקבה ונבחרת ברית המועצות בכל הזמנים.
חרלמוב נחשב בעיני רבים לאחד החלוצים הטובים בתולדות הענף. הוא אחד משלושה שחקנים בלבד שהתקבלו כחברים בהיכל התהילה של ההוקי קרח אף על פי שלא שיחקו ב-NHL.
חרלמוב נהרג בתאונת דרכים בגיל 33 בלבד, כשעמד לפתוח את עונתו האחרונה כשחקן פעיל.
ביוגרפיה > ילדותו

אביו של חרלמוב, בוריס, היה מכונאי במפעל ממשלתי. אמו, בגוניה אריבוט, הייתה בסקית ילידת בילבאו שהגיעה לברית המועצות ב-1937 כנערה צעירה, פליטת מלחמת האזרחים בספרד, ועבדה אף היא באותו מפעל. בוריס היה שחקן קבוצת הבנדי של המפעל, ובדחיפתו החל ולרי להחליק על הקרח ולשחק הוקי קרח בגיל 7.
שנה מילדותו עברה על חרלמוב בבילבאו, לשם לקחה אותו אמו ששבה לעיר הולדתה ב-1956.
ב-1961 חלה חרלמוב באנגינה פקטוריס. המחלה פיתחה סיבוכים, ואצל חרלמוב אובחן פגם בתפקוד הלב. כתוצאה מכך נאסרה עליו, בהוראת הרופאים כל פעילות פיזית.
למרות זאת, החליט אביו, בלא ידיעתה של אמו, לרשום אותו בקיץ 1962 לבית הספר לספורט לילדים ונוער של צסק"א מוסקבה, שפתח באותה שנה מחלקה להוקי קרח. מידותיו הקטנות של ולרי אפשרו לאביו גם לזייף במעט את גילו, כיוון שלמחלקה החדשה התקבלו ילדים שנולדו משנת 1949 ואילך. במקביל, זכה חרלמוב למעקב רפואי צמוד אחרי מצבו הפיזי.
אף על פי שהתרמית התגלתה במהרה, כישרונו של חרלמוב הביא לכך שלא סולק מהמחלקה. ב-1967, עם סיום שנותיו בקבוצת הנוער של צסק"א, כבר היה הכוכב הגדול שלה והוביל אותה לזכייה באליפות הנוער של ברית המועצות.
קריירת הבוגרים > תחילת הדרך

עלייתו של חרלמוב לקבוצה הבוגרת של צסק"א נתקלה בספקנות של מאמן הקבוצה אנטולי טראסוב, שהיה מודאג מכך שחרלמוב היה קטן ממדים יחסית לשחקן הוקי קרח. חרלמוב עבד בקיץ 1967 על העלאת מסת השריר שלו, ושיחק מספר קטן של משחקים בצסק"א לפני שנשלח לקבוצת זבזדה צ'ברקול, קבוצה מעיר קטנה במחוז צ'ליאבינסק שבהרי אורל, שהופעלה אף היא על ידי הצבא האדום ושיחקה בליגה השנייה של ברית המועצות. מאמן הקבוצה קיבל הוראות מטראסוב להגביר את אימוניו של חרלמוב ולתת לו זמן עודף על הקרח במשחקי קבוצתו כדי שיתחזק ויגביר את כושרו הגופני.
חרלמוב בלט ביכולתו בקבוצה, כבש 34 שערים ב-40 משחקים, ובמרץ 1968 זימן אותו טראסוב בחזרה לצסק"א, שם סיים את העונה. ב-23 באפריל כבש את שערו הראשון בצסק"א. כשהסתיימה עונת הבוגרים המשיך לשחק בקבוצת הנוער.
בעונה הבאה, 1968/69, כבר כבש חרלמוב מקום של קבע בקו הראשון של התקפת צסק"א, שם החל לשתף פעולה עם ולדימיר פטרוב ובוריס מיכאילוב - שיתוף פעולה שיימשך מספר שנים הן בקבוצה והן בנבחרת ברית המועצות. בדצמבר 1968 ערך חרלמוב את הופעת הבכורה שלו בנבחרת, בצמד משחקי ראווה נגד נבחרת קנדה. גם במשחקים אלה הרכיב חרלמוב את הקו הראשון של התקפת הנבחרת עם פטרוב ומיכאילוב.
חרלמוב התבלט במהרה בזכות יכולת החלקה יוצאת דופן שכללה יציאה מהירה מאוד ממצב סטטי, יכולת לביצוע הטעיות גוף על מספר יריבים בו זמנית, ושליטה מעולה במקל ההוקי ובדיסקית.
קריירת הבוגרים > הצלחות ראשונות

הצלחתו של חרלמוב במשחקים מול קנדה ובמשחקי ידידות נוספים לאחריהם הביאה אותו, יחד עם שני חבריו לקו ההתקפה, להופעה ראשונה במדי נבחרת ברית המועצות בטורניר רשמי - אליפות העולם של 1969. חרלמוב סיים את האליפות עם 13 נקודות (6 שערים ו-7 אסיסטים), חמישי בדירוג המבקיעים, וזכה בתואר עולמי ראשון עם הנבחרת.
בתחילת שנות ה-70 כבר נחשב חרלמוב לכוכב גדול של ההוקי קרח הסובייטי והעולמי. עם נבחרת ברית המועצות זכה בשני תארים עולמיים ב-1970 ו-1971, וב-1971 היה גם המבקיע המצטיין של הליגה הסובייטית. קו ההתקפה שלו עם פטרוב ומיכאילוב הטיל את חיתתו על יריבי צסק"א והנבחרת.
קריירת הבוגרים > אולימפיאדת סאפורו

לקראת האולימפיאדה הראשונה שלו, אולימפיאדת סאפורו (1972), היה חרלמוב כבר הכוכב הגדול של נבחרת ברית המועצות. מאמנו של חרלמוב בצסק"א, אנטולי טראסוב, שאימן גם את הנבחרת, החליט לפרק את קו ההתקפה עם פטרוב ומיכאילוב, ולהרכיב את חרלמוב עם שני שותפים חדשים. ההחלטה התבררה כמוצלחת עבור חרלמוב - באולימפיאדה רשם לעצמו נקודות בכל משחק, כבש בכל המשחקים פרט לאחד (פעמיים כבש שלושער), וסיים את הטורניר כמבקיע המצטיין עם 16 נקודות (9 שערים ו-7 אסיסטים), בהפרש ניכר משאר השחקנים. ברית המועצות סיימה את הטורניר עם חמישה ניצחונות ותיקו אחד, וחרלמוב זכה במדליית זהב אולימפית ראשונה.
קריירת הבוגרים > סדרת הפסגה, 1972

בספטמבר 1972 השתתף חרלמוב עם נבחרת ברית המועצות באירוע היסטורי, שבדיעבד התברר ששינה את פני ההוקי קרח העולמי - סדרת הפסגה, 8 משחקים בין ברית המועצות לנבחרת קנדה, שהורכבה לראשונה משחקנים מקצוענים מה-NHL. חרלמוב נחשף בסדרה ככוכב גדול גם מול הקהל הקנדי, בעיקר בארבעת המשחקים הראשונים שנערכו בקנדה, אותם סיימה ברית המועצות עם שני ניצחונות, תיקו והפסד.
במשחק השישי בסדרה הכה הקנדי בובי קלארק במכוון בקרסולו של חרלמוב באמצעות מקל ההוקי, פצע אותו, וגרם לכך שחרלמוב החמיץ את המשחק השביעי וירד מאוד ביכולתו גם כשחזר כשהוא עדיין פצוע למשחק השמיני והמכריע של הסדרה. ברית המועצות נוצחה באופן דרמטי הן במשחק השביעי והן בשמיני, והפסידה בסדרה.
קריירת הבוגרים > סדרת הפסגה השנייה, 1974

חרלמוב השתתף ב-1974 בסדרת פסגה נוספת מול נבחרת קנדה, אולם הפעם הורכבה נבחרת קנדה משחקני ליגת ה-WHA - ליגה שניסתה להתחרות ב-NHL באותן שנים. בין שחקני הנבחרת הקנדית היה אחד מגדולי השחקנים בכל הזמנים, גורדי האו.
חרלמוב הסתפק בשני שערים בלבד בסדרה, שנערכה בפורמט דומה לזו של 1972 - 8 משחקים, אם כי שני השערים שלו זכו לשבחים בזכות מבצעים אישיים מרשימים שקדמו להם. לשני השערים הוסיף חרלמוב חמישה אסיסטים. הפעם ניצחה ברית המועצות בסדרה, וחרלמוב זכה, בפעם הראשונה, לנצח נבחרת קנדית שהורכבה משחקנים מקצוענים.
קריירת הבוגרים > משחקי צסק"א בצפון אמריקה, 1975 - 1976

בסוף שנת 1975 ותחילת 1976 יצאה צסק"א מוסקבה למסע של ארבעה משחקים בצפון אמריקה מול קבוצות NHL - הפעם הראשונה שקבוצה סובייטית קיימה מסע משחקים כזה. חרלמוב כבר היה מוכר בצפון אמריקה ככוכב גדול בזכות סדרות הפסגה, וזכה לתשואות רמות מאוהדי ה-NHL באולמות בהם ביקרה צסק"א.
בסגנונו האופייני כבש חרלמוב מספר שערים במבצעים אישיים תוך הטעיות על המגינים, וביסס את שמו כאחד משחקני ההוקי קרח הטובים בעולם וכמי שגם מגיני NHL מתקשים מולו. צסק"א ניצחה בשני משחקים, סיימה משחק נוסף בתיקו, ונוצחה רק במשחק אחד - מול אלופת ה-NHL, פילדלפיה פליירס.
המשחק מול הפליירס הפגיש את חרלמוב שוב עם בובי קלארק, השחקן שפצע אותו במכוון בסדרת הפסגה של 1972, ובכלל עם אחת הקבוצות הקשוחות בתולדות ה-NHL. הפליירס, שכונו באותה תקופה "בריוני רחוב ברוד" (על שם הרחוב בו ניצב אולמם הביתי, ה"ספקטרום") הפעילו כוח רב על חרלמוב, ובמקרה אחד אף איבד חרלמוב לזמן קצר את הכרתו בעקבות מכה שספג ממגן הפליירס אד ון אימפ, שבעקבותיה ירדו אנשי צסק"א מזירת הקרח ואיימו להפסיק את המשחק.
חרלמוב סיים את מסע המשחקים כמבקיע המצטיין של צסק"א עם 4 שערים ו-3 אסיסטים.
קריירת הבוגרים > אולימפיאדת אינסברוק

באולימפיאדת אינסברוק (1976) שוב כיכב חרלמוב במדי נבחרת ברית המועצות, כשהוא משובץ שוב בקו ההתקפה עם ולדימיר פטרוב ובוריס מיכאילוב. אף על פי שברית המועצות הייתה מועמדת ברורה לזכות בטורניר, שנערך בשיטת ליגה, נאבקו הסובייטים בנבחרת צ'כוסלובקיה על הבכורה בטורניר צמוד. המשחק האחרון, בין הסובייטים והצ'כוסלובקים, עמד להכריע את גורל מדליית הזהב.
ברית המועצות נקלעה לפיגור 2:0 בשליש השני של המשחק, אולם הצליחה להשוות ל-3:3, וחרלמוב השלים את המהפך כשכבש את שער הניצחון שהעניק לסובייטים את מדליית הזהב. בסך הכל סיים חרלמוב את הטורניר עם 3 שערים ו-6 אסיסטים.
קריירת הבוגרים > תאונת הדרכים הראשונה

ב-27 במאי 1976 חזרו חרלמוב ואשתו, אירינה, במכוניתם מביקור לילי אצל חברים. על הכביש הראשי מוסקבה - לנינגרד ניסה חרלמוב, שנהג במכונית, לעקוף משאית, אולם לא הבחין במשאית נוספת שנסעה מולו. בניסיון להתחמק ממנה הוריד חרלמוב את הרכב מהכביש והתנגש בעמוד חשמל.
חרלמוב שבר בתאונה את אחת מרגליו ושתיים מצלעותיו, וספג גם זעזוע מוח. אירינה יצאה מהתאונה ללא פגע.
חרלמוב עבר סדרה של ניתוחים בעוד קריירת ההוקי שלו עומדת בספק. רק כעבור חודשיים היה יכול לרדת ממיטתו ולהתחיל ללכת. במהרה נכנס להליך מזורז של שיקום.
קריירת הבוגרים > השיבה למשחק ואחריה

פציעתו של חרלמוב מנעה ממנו לשחק עם נבחרת ברית המועצות במהדורה הראשונה של גביע קנדה, אך השיקום התקדם במהירות וכבר באוקטובר חזר חרלמוב להתאמן על הקרח. משחקי אימון נקבעו במיוחד כדי לבחון את יכולותיו והצלחת שיקומו. בדצמבר כבר שיחק במדי נבחרת ברית המועצות בטורניר הידידותי המסורתי "גביע איזווסטיה", הצטיין בו, והוכיח ששב ליכולתו. הוא שב ושיתף פעולה בהצלחה עם פטרוב ומיכאילוב, ונבחרת ברית המועצות - לאחר כישלונות באליפויות העולם של 1976 ו-1977 - השיבה לעצמה את ההגמוניה העולמית בזכייה באליפויות של 1978 ו-1979.
קריירת הבוגרים > אולימפיאדת לייק פלאסיד ואחריה

אולימפיאדת לייק פלאסיד (1980) הפכה לאירוע מכונן בהוקי קרח העולמי בכלל, ובקריירה של חרלמוב בפרט. ברית המועצות הגיעה אל הטורניר האולימפי כמועמדת ברורה לזכות במדליית זהב נוספת, אולם ההפסד 4:3 לנבחרת ארצות הברית שהורכבה משחקני מכללות אלמונים במשחק ה"נס על הקרח" דחק את ברית המועצות למדליית הכסף. חרלמוב, כמו חבריו לקו ההתקפה פטרוב ומיכאילוב, ספגו ביקורת קשה על יכולתם בטורניר.
הקו אכן פורק בסוף אותה שנה, כאשר בוריס מיכאילוב הודיע על פרישתו ממשחק פעיל. חרלמוב המשיך לשתף פעולה עם פטרוב ועם שותפים שונים לקו ההתקפה, אולם אחרי אליפות העולם של 1981 פרש גם פטרוב ממשחק. חרלמוב שובץ לקו ההתקפה עם כוכבים חדשים, צעירים ממנו, ובראשם סרגיי מקארוב, אולם דור חדש של חלוצים התדפק על דלת צסק"א מוסקבה והנבחרת. מאמן הנבחרת, ויקטור טיחונוב, החליט לנפות את חרלמוב מסגל הנבחרת שנסעה למשחקי גביע קנדה בקיץ 1981, וחרלמוב הודיע שהעונה הבאה תהייה האחרונה שלו, אחריה הוא מתכוון לעבור לאימון ילדים.
מותו

בבוקר 27 באוגוסט 1981 נסע חרלמוב במכוניתו עם אשתו אירינה, שנהגה במכונית, ובן דודה, על הכביש הראשי מוסקבה - לנינגרד. בקטע כביש שהיה תחת תיקון איבדה אירינה שליטה על המכונית בשל שכבת אספלט שקורצפה ממנו, והמכונית החליקה על הכביש שהיה רטוב מגשם, נכנסה לנתיב הנגדי, וספגה פגיעת צד קטלנית ממשאית שנסעה בכיוון ההפוך. שלושת נוסעי המכונית נהרגו במקום.
שחקני נבחרת ברית המועצות היו באותה עת בקנדה, ערב תחילת טורניר גביע קנדה. לאחר התייעצות החליטו השחקנים שלא לפרוש מהטורניר ולשחק בו לזכרו של חרלמוב. ברית המועצות אכן זכתה בטורניר - הפעם היחידה בה זכתה בגביע קנדה - והזכייה הוקדשה לחרלמוב.
מורשתו

בית הספר לספורט לילדים ונוער של צסק"א מוסקבה, בו למד חרלמוב לשחק הוקי קרח, הפך מאז למוסד ממלכתי המופעל בידי הוועד האולימפי של רוסיה, ונקרא על שמו של חרלמוב.
ב-2005 התקבל חרלמוב כחבר בהיכל התהילה של ההוקי קרח. בכך היה לשחקן השני אי פעם שהתקבל להיכל התהילה אף על פי שלא שיחק ב-NHL, אחרי חברו לנבחרת ברית המועצות, השוער ולדיסלב טרטיאק. עד היום חרלמוב, טרטיאק, וחברם לנבחרת ברית המועצות אלכסנדר יקושב הם שלושת השחקנים היחידים שזכו להישג זה.
חרלמוב הותיר אחריו שני ילדים שהפכו אף הם לספורטאים - בנו הבכור, אלכסנדר, היה אף הוא שחקן הוקי קרח בצסק"א מוסקבה, ושיחק גם בליגות משניות בצפון אמריקה; בתו הצעירה, בגוניטה, הייתה מתעמלת אמנותית.
ב-2007 יצא סרט קולנוע בשם "ולרי חרלמוב: תוספת זמן" בבימוי יורי קורליוב כשאלכסיי צ'אדוב מגלם את חרלמוב, וב-2013 יצא שובר הקופות "אגדה מספר 17", בבימוי ניקולאי לבדב ובכיכובו של דנילה קוזלובסקי.
מספר חולצתו של חרלמוב, 17, הוצא לגמלאות על ידי נבחרת ברית המועצות - מקרה נדיר למדי שבו מספר חולצה מוצא לגמלאות בנבחרת לאומית. הוצאת המספר לגמלאות נמשכת עד היום גם בנבחרת רוסיה.
סטטיסטיקה > ליגה סובייטית

מקרא: מש - משחקים; שע - שערים; אס - אסיסטים; נק - נקודות; ד"ע - דקות עונש (על הרחקות בשל עבירות).
| עונה | קבוצה | ליגה | מש | שע | אס | נק | ד"ע |
| --- | --- | --- | --- | --- | --- | --- | --- |
| 1967/68 | צסק"א מוסקבה | סובייטית | 15 | 2 | 3 | 5 | 6 |
| 1967/68 | זבזדה צ'ברקול | סובייטית שנייה | 40 | 34 | ?? | ?? | ?? |
| 1968/69 | צסק"א מוסקבה | סובייטית | 42 | 37 | 12 | 49 | 24 |
| 1969/70 | צסק"א מוסקבה | סובייטית | 33 | 33 | 10 | 43 | 16 |
| 1970/71 | צסק"א מוסקבה | סובייטית | 34 | 40 | 12 | 52 | 18 |
| 1971/72 | צסק"א מוסקבה | סובייטית | 31 | 24 | 16 | 40 | 22 |
| 1972/73 | צסק"א מוסקבה | סובייטית | 27 | 19 | 13 | 32 | 22 |
| 1973/74 | צסק"א מוסקבה | סובייטית | 26 | 20 | 10 | 30 | 28 |
| 1974/75 | צסק"א מוסקבה | סובייטית | 31 | 15 | 24 | 39 | 35 |
| 1975/76 | צסק"א מוסקבה | סובייטית | 34 | 18 | 18 | 36 | 6 |
| 1976/77 | צסק"א מוסקבה | סובייטית | 21 | 18 | 8 | 26 | 16 |
| 1977/78 | צסק"א מוסקבה | סובייטית | 29 | 18 | 24 | 42 | 35 |
| 1978/79 | צסק"א מוסקבה | סובייטית | 41 | 22 | 26 | 48 | 36 |
| 1979/80 | צסק"א מוסקבה | סובייטית | 41 | 16 | 22 | 38 | 40 |
| 1980/81 | צסק"א מוסקבה | סובייטית | 30 | 9 | 16 | 25 | 14 |

| סה"כ בליגה הסובייטית הראשונה | סה"כ בליגה הסובייטית הראשונה | סה"כ בליגה הסובייטית הראשונה | 438 | 293 | 214 | 507 | 318 |
סטטיסטיקה > בינלאומי (רשמיים וסדרות הפסגה בלבד)

| שנה | קבוצה | טורניר | מיקום | מש | שע | אס | נק | ד"ע |
| --- | --- | --- | --- | --- | --- | --- | --- | --- |
| 1969 | ברית המועצות | אליפות העולם |  | 10 | 6 | 7 | 13 | 4 |
| 1970 | ברית המועצות | אליפות העולם |  | 9 | 7 | 3 | 10 | 4 |
| 1971 | ברית המועצות | אליפות העולם |  | 10 | 5 | 12 | 17 | 2 |
| 1972 | ברית המועצות | אולימפיאדת סאפורו |  | 5 | 9 | 7 | 16 | 2 |
| 1972 | ברית המועצות | אליפות העולם |  | 9 | 8 | 6 | 14 | 10 |
| 1972 | ברית המועצות | סדרת הפסגה | - | 7 | 3 | 4 | 7 | 16 |
| 1973 | ברית המועצות | אליפות העולם |  | 10 | 9 | 14 | 23 | 31 |
| 1974 | ברית המועצות | אליפות העולם |  | 10 | 5 | 5 | 10 | 8 |
| 1974 | ברית המועצות | סדרת הפסגה 74' | - | 8 | 2 | 5 | 7 | 4 |
| 1975 | ברית המועצות | אליפות העולם |  | 9 | 10 | 6 | 16 | 4 |
| 1976 | ברית המועצות | אולימפיאדת אינסברוק |  | 6 | 3 | 6 | 9 | 6 |
| 1976 | ברית המועצות | אליפות העולם |  | 10 | 4 | 10 | 14 | 4 |
| 1977 | ברית המועצות | אליפות העולם |  | 10 | 9 | 7 | 16 | 4 |
| 1978 | ברית המועצות | אליפות העולם |  | 10 | 4 | 5 | 9 | 4 |
| 1979 | ברית המועצות | אליפות העולם |  | 8 | 7 | 7 | 14 | 4 |
| 1980 | ברית המועצות | אולימפיאדת לייק פלאסיד |  | 9 | 10 | 6 | 16 | 4 |
| סה"כ | סה"כ | סה"כ | סה"כ | 140 | 101 | 110 | 211 | 18 |
פסל לזכרו של ולרי חרלמוב, סמוך למיקום התאונה שהביאה למותו
אנדרטה לזכרו של ולרי חרלמוב במוסקבה
ג'וזף קנט

ג'וזף קנט (באנגלית: Joseph Kent‏; 14 בינואר 1779 – 24 בנובמבר 1837) היה פוליטיקאי ובעל מטעים אמריקאי שהיה סנאטור ארצות הברית ממרילנד, שכיהן מ-1833 ועד מותו ב-1837. הוא גם שירת בבית הנבחרים, וייצג את מחוז הקונגרס השני של מרילנד בין השנים 1811–1815 ושוב בין 1819 ל-1826, וכמושל ה-19 של מרילנד בין השנים 1826–1829.
ביוגרפיה > ראשית חייו ותחילת הקריירה

קנט נולד ב-14 בינואר 1779 במחוז קלברט, מרילנד, והיה בנם של דניאל קנט האב (1754–1805) ושל אן וימס וילר (1761–1823). ג'וזף קנט קיבל לימודים ליברליים באקדמיית מרלבורו התחתונה ולמד רפואה. הוא התקבל לרפואה ב-Lower Marlborough, מחוז קלברט ב-1799 עם דוקטור פארן, אך הפסיק את הקשרים עם פארן לאחר מחלוקת פוליטית ב-1801.
ביוגרפיה > נישואים ראשונים

ג'וזף נישא לראשונה, לאלינור לי קונטי וולאס (1782–1826) ב-30 באוקטובר 1804. אלינור נולדה ב-9 בדצמבר 1782 במחוז פרינס ג'ורג', מרילנד. היא מתה ב-14 באוגוסט 1826. אלינור הייתה הבת ד"ר מייקל וולאס הבן (1749–1794) ואלינור לי קונטי (1758–1786). בתם, אדלייד מקקובין קנט, התחתנה עם תומאס פראט, מושל אחר של מרילנד וסנאטור אמריקאי.
ביוגרפיה > חקלאות ורפואה

קנט רכש מטע עבדים בשם "רוזמאונט" המתפרס על 300 אקרים (1.2 קמ"ר) ליד בלדנסבורג, מרילנד, והתיישב שם בסביבות 1807. "רוזמאונט" היא חלק מהאחוזה הגדולה, "פארק הול", בבעלות משפחת גאנט ב-1735, בערך באותה תקופה היא חולקה ונמכרה. ג'וזף נתן את השם "רוזמאונט". הוא אהב ורדים בלהט והגן המדורג הישן נשמר בשפע של חבצלות ושושנים, מה שהצדיק את בחירתו לשם החדש שנתן לביתו.
הוא המשיך בעיסוק ברפואה וגם עסק בחקלאות באחוזתו. בשנת 1807 הרחיק ד"ר קנט לסביבת בלדנסבורג ונכנס למיליציה של מדינת מרילנד כחבר מנתח, הרגימנט ה-34 של המיליציה של מרילנד. בשנת 1809 מונה למנתח מן המניין, אך התפטר. במיליציה קיבל קנט דרגת לוטננט קולונל, ולבסוף מונה כקולונל פרשים של פרשי המיליציה השנייה של מרילנד. קנט עמד בראש הפגישה הציבורית הראשונה בוושינגטון לארגון תעלת צ'ספיק ואוהיו, שבה הפך למנהל.
ביוגרפיה > פוליטיקה

קנט נבחר לקונגרס של ארצות הברית בשנת 1810 וכיהן מספר שנים ב-4 במרץ 1811 עד 3 במרץ 1815. למרות שהיה פדרליסט, והתנגד למלחמה עם בריטניה הגדולה, הוא הצביע עם המפלגה הרפובליקנית בהכרזת מלחמה. הוא היה אלקטור נשיאותי בשנת 1816, והצביע לג'יימס מונרו (1758–1831). מאוחר יותר הוא נפרד מהמפלגה הפדרליסטית ועד לבחירות הבאות הוא נהיה דמוקרטי-רפובליקאי, בה נבחר לכהונה נוספת בבית הנבחרים מ-4 במרץ 1819, עד שהתפטר ב-6 בינואר 1826. בכהונתו השנייה בקונגרס, קנט המשיך כיו"ר הוועדה למחוז קולומביה.
ביוגרפיה > מושל מרילנד

קנט נבחר למושל מרילנד ב-1826. המטרה העיקרית של הממשל של קנט כמושל הייתה לפעול למען שיפורים פנימיים. הוא תמך בשיפור התחבורה הפנימית, כולל הרחבת תעלת צ'ספיק ואוהיו ורכבת בולטימור ואוהיו. עם זאת, העלות העצומה של הפרויקטים הללו נדחתה עד כמה עשורים לאחר הממשל של קנט, והציבה את המדינה בנטל כספי עצום במשך שנים רבות לאחר מכן.
תחומי עניין נוספים עבור קנט כללו רפורמה בכלא, הפרדת ההצבעה לנשיאות למחוזות, והגדלת המימון לבתי ספר ומכללות. הוא גם ביקש לשפר את תחזוקת הרישומים של המדינה, "הכרחי כל כך להיסטוריה הנכונה שלה", כדבריו.
ביוגרפיה > נישואים שניים

ג'וזף נישא לאליס לי קונטי (1803–1868) ב-8 ביולי 1828, ב"ברומונט", ליד ניובורג, צ'ארלס ושות', מרילנד. אליס נולדה ב"ברומונט", ליד ניובורג, צ'ארלס ושות', מרילנד. היא נפטרה ב-24 באוגוסט 1868. אליס הייתה בת דודה ראשונה של אשתו הראשונה של ג'וזף, אלינור לי קונטי וולאס (1782–1826). אליס הייתה בתו של הכומר קפטן בנג'מין קונטי (1755–1815) ושרה ראסל לי (1766–1810).
ביוגרפיה > הסנאט של ארצות הברית ואחריתו

קנט נבחר כרפובליקני (לימים ויגי) לסנאט של ארצות הברית וכיהן מ-4 במרץ 1833, עד מותו בביתו, "רוזמאונט", ליד בלאדנסבורג. הוא כיהן כיו"ר ועדת הסנאט במחוז קולומביה (הקונגרסים העשרים וארבעה והעשרים וחמישה). כסנאטור, קנט התנגד לבנק של ארצות הברית, והציע החלטה המבקשת לנהל משא ומתן עם צרפת בנוגע להורדת מחירי הטבק והגבלת יבוא הטבק. עם זאת, למרות שהחלטה זו עברה, היא לא זכתה לפופולריות רבה.
עקב בריאות לקויה, קנט השתתף רק בארבעה ישיבות של הסנאט, ומת ב-24 בנובמבר 1837 כתוצאה מנפילה מסוסו. הוא קבור בקבר לא מסומן בביתו ב"רוזמאונט".
שנות ה-30 של המאה ה-21

שנות ה-30 של המאה ה-21 או שנות ה-2030 הן עשור השנים הרביעי של המאה העשרים ואחת. העשור יתחיל ב־1 בינואר 2030 ויסתיים ב־31 בדצמבר 2039.
אירועים צפויים ידועים

2030–2032 - תחילת הפעילות של רשת קווי המטרו בגוש דן.
לפי נתונים מדצמבר 2009 לשכת מפקד האוכלוסין של ארצות הברית מעריכה שאוכלוסיית העולם בתחילת העשור תעמוד על 8.4 מיליארד אנשים.
הדמוגרף הצרפתי, עמנואל טוד, מעריך ששיעור האוריינות בעולם יעמוד על קרוב ל-100%, מה שאומר שהאנאלפביתיות קרובה להיכחד.
19 בינואר 2038 - באג 2038, זמן יוניקס אשר החל ב-1 בינואר 1970 יתאפס בתאריך זה.
על פי תכנוני נאס"א ולפי עמדת נשיא ארצות הברית ברק אובמה מ-2016, בעשור זה צפויות להתקיים משימות מאוישות למאדים.
לפי מחקר של אוניברסיטת נורת'מבריה, בעשור זה צפוי להתרחש "עידן קרח קטן" כאשר פעילות השמש תצנח ב-60 אחוזים.
לפי תחזיתה של יצרנית הרכב BMW, בעשור זה יהיה ניתן להרכיב מכוניות בייצור עצמי באמצעות הדפסה תלת-ממדית.
מספר ערים בישראל צפויות להכפיל ואף לשלש את אוכלוסיותיהן, בעקבות אישור של תוכניות פיתוח שמתוכננות להסתיים עד שנת 2030.
לפי תחזיות דמוגרפיות של מרכז המחקר פיו, החל מתחילת עשור זה יעלה מספר התינוקות הנולדים להורים מוסלמים על אלה הנולדים לנוצרים.
חברת מישלן צפויה למכור צמיגים לא פנאומטיים עבור כלי רכב שנעים בכביש.
בתרבות הפופולרית

לפי הדוקו-דרמה מאדים, החל משנת 2033 מתחילה ההתיישבות של האדם על פני מאדים.